Butch James terug in Haaitenk | Nuus24
Kaapstad – Die voormalige Springbok-losskakel Butch James het bevestig dat hy aanstaande jaar vir die Sharks in die Super-reeks gaan speel.James was verlede week in Durban vir mediese toetse nadat sy kontrak met die Lions nie hernu is nie.Die 33-jarige het Maandag op sy Twitter-profiel onthul dat die kontrak met die Sharks geteken is."Amptelik in swart en wit vir volgende jaar! Dit voel goed om weer tuis te wees," het hy getweet.James sal die reserwe-losskakel vir Patrick Lambie wees en ook as mentor vir die Durban franchise se jonger spelers dien."Ons wil Butch as 'n mentor vir die jonger spelers gebruik – hy sal spesifiek help met doel- sowel as taktiese skoppe en sal ook nouliks saamwerk met jong losskakels soos Fred Zeilinga (o.21-speler)," het Rudolf Straeuli, die Sharks se kommersiële bestuurder, verlede week gesê.Vir die jongste sportnuus volg Nuus24Sport op Twitter.– Sport24
Lees meer oor: butch james | sharks VOLGENDE OP NUUS24X
Wel done , Rebels , julle maak ons Stormers se pad net makliker om in die uitklop fase te kom , more oes die Stormers 5 punte in teen die Reds !!!!